
ECount3 versijoje padarytas rėžimas „Mažmeninė prekyba, kainos su PVM“
Iki šiol ECount pardavimo kainas laikė ir skaičiavo be PVM, o PVM apvalindavo nuo galutinės sumos. Buhalteriškai tai teisinga, bet mažmenoje trukdo: prekės parduoti lygiai už 10.00 Eur neįmanoma – išeina 9.99 arba 10.01, o mokant grynais dar prisideda apvalinimas iki 5 centų, kuris ne visada pavyksta ir kartais nuapvalina iki 12 centų žemyn ir į nepatogią atsiskaitymui pusę. 
Todėl buvo padarytas atskiras prekybos režimas, kuriame pagrindinė yra kaina SU PVM, o PVM skaičiuojamas nuo jos žemyn. Senasis (kai kainos skaičiuojamos be PVM/didmeninis) veikimas nepakito – kol režimas neįjungtas, programa dirba lygiai kaip dirbo iki šiol.
Kaip įjungiama
– Sistemos konfigūracija / Programos veikimo parametrai 1 – naujas pasirinkimas „Mažmeninė prekyba, kainos su PVM“:
1. Draudžiama naudoti
1. Galima naudoti, siūloma pagal pirkėją
1. Siūlyti visiems, išskyrus pažymėtus pirkėjus
 Pagal nutylėjimą – Draudžiama naudoti.
– Pirkėjo kortelėje atsirado pasirinkimas su trimis reikšmėmis: 
1. Mažmeninė prekyba, kainos su PVM pagal konfigūraciją – numatytoji
1. Pagrindas kainos su PVM
1. Pagrindas kainos be PVM
Pirkėjo nuostata, kai ji nurodyta, viršesnė už konfigūraciją. Laukelis rodomas tik tada, kai režimas konfigūracijoje leidžiamas.
– Pardavimo dokumente atsirado varnelė „Mažmeninė prekyba, kainos su PVM“. Naujam dokumentui ji pasiūloma pagal konfigūraciją ir pirkėją, bet visada galima uždėti ar nuimti ranka. Kai konfigūracijoje uždrausta, varnelė matoma, bet neaktyvi.
Taip pat padaryta papildoma /iškeliama kolonėlė „Mažmeninė prekyba“ pardavimų ir pirkėjų sąrašuose.

Kuo iš principo skiriasi skaičiavimas
– Eilutėje pagrindinė yra kaina su PVM, o kaina be PVM iš jos išvedama pagal eilutės PVM tarifą.
– Dokumento suma su PVM = eilučių sumų su PVM suma, todėl ji visada tiksliai tokia, kokią mato pirkėjas. PVM skaičiuojamas žemyn nuo tos sumos, o suma be PVM lieka kaip skirtumas. Prekė už 10.00 Eur ir yra 10.00 Eur.
– Kadangi kaina be PVM yra išvestinė, eilučių sumų be PVM suma gali keliais centais skirtis nuo dokumento sumos be PVM. Atliekant dokumentą tas skirtumas išbarstomas po eilutes, kad buhalterinės operacijos tiksliai sutaptų su dokumentu.

Kur veikia ir ko negalima
– Režimas veikia pardavimuose, pirkėjų grąžinimuose ir išankstinėse sąskaitose.
– Režimas negalimas, kai kainos fiksuojamos valiuta, eksporto dokumentuose, su požymiu PVM+1, su rankine PVM korekcija, su atvirkštiniu PVM visam dokumentui ir būsimų laikotarpių pardavimuose. Į mažmeninį dokumentą taip pat negalima dėti prekių, kurioms taikomas atvirkštinis PVM. Visais atvejais programa aiškiai pasako priežastį.
– Režimą galima perjungti pirmyn ir atgal, kol dokumentas neatliktas – eilučių kainos persiskaičiuoja automatiškai.
– Mažmeniniame dokumente kol kas nepalaikomi komplektų užsakymai.

Prekių ir paslaugų įdėjimas
– Veikia visi įprasti keliai: iš likučių, iš katalogo, „Kiekis ir kaina“, paslaugos ir specialios paslaugos, suminės nuolaidos, įdėjimas iš užsakymų, iš kito skyriaus, atsimintų eilučių įklijavimas, importai.
– Eilutės redagavimo formoje mažmenoje fokusas iš karto statomas į kainos su PVM laukelį – būtent jį keičiant keičiama eilutė.
– Jei kuris nors įdėjimo būdas kainos su PVM nepaduoda (pavyzdžiui, dirbama senesne programos versija), programa apie tai praneša ir eilutės nepriima.

Spausdinimai
– Mažmeniniam dokumentui atsirado atskiri spausdinimai: pardavimo kvitas ir kvitas su nuolaida, sąskaita faktūra (paprasta, su nuolaidomis, su fiksuotomis nuolaidomis), sąskaita išankstiniam apmokėjimui (tie patys trys variantai), darbų atlikimo aktas, pirkėjo grąžinimo kreditinė sąskaita.
– Jų pavadinimai tokie patys kaip didmeninių – kad paieška pagal pavadinimo pradžią veiktų kaip visada. Kad tai mažmeniniai, matyti iš komentaro „Kainos su PVM“ ir kodo, prasidedančio MAZ_.
– Juose kainos ir sumos rodomos su PVM, nuolaidos skaičiuojamos nuo kainų su PVM, o PVM suvestinė imama ta pati, kuri keliauja į i.SAF – todėl eilučių ir suvestinės sumos su dokumentu sutampa iki cento.
– Mažmeniniame dokumente rodomas tik mažmeninių spausdinimų sąrašas, kad nebūtų galima netyčia išspausdinti didmeninės formos su kainomis be PVM.
– Kadangi pagal LR įstatymus PVM sąskaitoje faktūroje privaloma nurodyti kainą be PVM, ji spausdinama, tik su daugiau skaitmenų po kablelio – kitaip padauginus iš kiekio nesigautų tikroji kaina su PVM. Sumos be PVM spausdinamos įprastai, dviem skaitmenimis.

Grąžinimai
– Pirkėjo grąžinime siūlomos to paties režimo parduotos prekės: Jei buvo parduota kainas skaičiuojant su PVM tai ir grąžinta turi būti tuo pačiu keliu.
– Kito režimo prekės grąžinti pagal nutylėjimą neleidžiama, nes kaina nesutaptų su ta, kurią pirkėjas sumokėjo.
– Atsirado INI parametras MAZM_GRAZ_KITO_REZIMO. Nustačius ON, tokį grąžinimą leidžiama atlikti – programa apie neatitikimą perspėja ir prašo patvirtinti. Pagal nutylėjimą OFF (draudžiama).

Kasos aparatas
– Sumos apvalinimas iki 5 centų veikia ir mažmeniniame režime. Kai sumą reikia pakeisti dviem centais, programa pirmiausia ieško eilutės su 2 vienetais ir keičia kainą vienu centu – taip lentynos kaina iškraipoma ženkliai mažiau.

Automatinis pardavimų formavimas ir WEB
– Mažmeninės prekybos požymis ir tikslios kainos su PVM perduodamos formuojant pardavimus automatiškai: pagal pirkimą, iš užsakymų, iš planuojamų pasikartojančių pardavimų šablonų, išankstinę sąskaitą verčiant pardavimu ir atstatant dokumentą iš pasiūlymo.
– WEB užsakymų krepšelyje mažmeniniam pirkėjui įsimenama tiksli kaina su PVM, todėl į pardavimą patenka ta pati kaina, kurią klientas matė svetainėje.
– Procedūra P_SET_WEB_UZSAKYMU_KREPS3 gavo papildomą parametrą SU_PVM (pagal nutylėjimą 0). Nurodžius 1, paduodama kaina suprantama kaip kaina su PVM. Seni kvietimai veikia kaip veikė.

Kiti pataisymai kuriant šitą modulį.
– PVM tarifų keitimo formoje buvo sukeistos vietomis varnelės „Paslaugų kataloge“ ir „Prekių likučiuose“ – ištaisyta.
– Likučiuose per „Kiekis ir kaina“ įdedama prekė visada gaudavo fiksuotos kainos požymį, net jei kaina nebuvo keista – ištaisyta.
– Išankstinę sąskaitą verčiant pardavimu („pakeisti į pardavimą“), dialoge pasirinkta pardavimo data buvo ignoruojama – dabar pritaikoma. Skeliant išankstinę taip pat perkeliamas atvirkštinio PVM požymis.
– i.SAF: centiniai apvalinimo skirtumai anksčiau iškrisdavo į atskirą eilutę su dokumento numatytuoju PVM kodu ir tarifu, kurio dokumente galėjo išvis nebūti. Dabar toks skirtumas priskiriamas didžiausiai realiai grupei. Kai skirtumas ne apvalinimo (pavyzdžiui, nurašymuose privatiems poreikiams), elgesys nepakito.
– Planuojamų pasikartojančių pardavimų šablonas dabar į naują dokumentą perkelia daugiau galvos požymių (nuolaidos, apvalinimas, PVM požymiai).
– Eksportuose pirkėjo kainomis ir „Kiekis ir kaina“ lange pirkėjo kaina su PVM anksčiau būdavo perskaičiuojama iš kainos be PVM ir galėdavo skirtis vienu centu – dabar rodoma tiksli. Kainų be PVM tai nepakeitė.



Kitų programos ECount pakeitimų ir papildymų, padarytų 2026 m. rugsėjo mėnesį, sąrašas:
	Eilės Nr.
	Papildymo ar pakeitimo aprašymas
	Paskirtis

	
	Atnaujinimai, patobulinimai, naujos galimybės
	

	1. 
	Sisteminis Firebird 5.0 transakcijų valdymo restruktūrizavimas:
Programos langai nebelaiko ilgai atvirų Firebird tranzakcijų. Dėl to serveris gali laiku išvalyti senus įrašus (garbage collection), o bazė mažiau lėtėja ir „išsipučia“. Vartotojui darbas nesikeičia.
· Sąrašai, turiniai, suvestinės, ataskaitos ir kiti langai duomenis skaito trumpomis tranzakcijomis ir iškart jas užbaigia.
· Atidaryti sąrašai neveiklumo metu patys atnaujina savo tranzakcijas. INI SARASU_TRANZAKCIJU_ATNAUJINIMAS (numatyta 2h; OFF išjungia).
· Naktį programa pati uždaro langus, kuriuos saugu uždaryti. Neuždaromi langai su neišsaugotais duomenimis, atidaryti  dialogai ir skaičiuojančios suvestinės. INI NAKTINIS_LANGU_UZDARYMAS (numatyta 04:00-05:00; OFF išjungia). Rankiniu būdu tą patį daro Ctrl+Shift+Alt+C.
· Apleisti prisijungimai, kurie laiko atviras tranzakcijas ir stabdo garbage collection, nukertami. Tai tikrinama kam nors prisijungiant prie DB, ir kertamas tik tas prisijungimas, kuris tuo metu nieko nevykdo. INI KILL_APLEISTU_PRISIJUNGIMU_PAROS (numatyta 3 paros; 0 išjungia).
· Pakibęs ar užmigusio kompiuterio prisijungimas serverio atjungiamas po 12 val. neveiklumo.
· Pašalintas INI RELATIONS_READ_SPEED_UP_MODE (THREAD režimas).
	

	2. 
	Planuojamų darbų kalendorius: naujas INI parametras PLAN_DARB_RIBOJIMO_LYGIS (vedamas lokaliai konkrečiam kompiuteriui).
Galimos reikšmės:
0 arba nenustatyta - kalendorius veikia kaip anksčiau.
1 - paslepiamas datos keitimas (laukas ir prasukimo rodyklės), matoma tik šiandiena.
2 - kaip 1, plius uždaromas bet koks duomenų keitimas: negalima kurti naujo įrašo,
      keisti stovio ar trukmės, tempti pele, redaguoti/trinti per meniu, dvigubu
      paspaudimu atidaryti susijusių dokumentų.
Matymo nustatymai abiem atvejais lieka veikti: grupės pasirinkimas ir įsiminimas,
stulpelių pločių saugojimas, F5.
Skirta cecho (šaltkalvių) ekranui - darbuotojai mato dienos planą, bet jo nekeičia.
	IDV

	
	Ištaisytos klaidos ir netikslumai
	

	
	Ištaisyta klaida pardavimų sąrašo makrooperacijoje „Perkelti dokumentus", dėl kurios buvo prarandamos automobilių ridos: perkėlus pardavimus į kitą dieną, prie jų įvestos ridos likdavo senoje datoje ir programa jų klausdavo iš naujo. Dabar rida perkeliama kartu su dokumentu.
	IDV

